K i n n i t a t u d

Puhastusteeninduse kutsekomisjoni

7.september 2022 otsusega nr 28

# PUHASTUSTEENINDAJA-JUHENDAJA, TASE 4, HINDAMISSTANDARD kutseõppe tasemeõppe lõpetajatele

Ametite (ISCO) klassifikaator: 9 Lihttöölised 91 Puhastusteenindaja-juhendaja

Kutseala: Puhastusteenindus

Kutsestandardi nimetus: Puhastusteenindaja –juhendaja EQF tase:4

# SISUKORD

1. Üldine informatsioon
2. Hindamiskriteeriumid
3. Hindamismeetodid ja hindamisülesanne
4. Hindamise korraldus, hindamine, tagasiside
5. Hindamisjuhend hindajale

Lisa 1 Tõend kutse andjale õppijate kohta (Näidis)

Lisa 2 Mustuse ja koristusvajaduse määratlemise tabel

Lisa 3 Kutseeksami protokoll (näidis)

Lisa 4 Puhastusteenindaja kutse-eetika

# ÜLDINE INFORMATSIOON

Hindamisjuhend on koostatud kutseõppe tasemeõppes õppijate **puhastusteenindaja-juhendaja, tase 4** kutsestandardis kehtestatud kompetentsusnõuetele vastavuse hindamiseks. Kutse taotlemisel tõendatakse järgmisi kompetentse:

1. hoolduskoristus (ei ole kohustuslik eripuhastustöötajale)
2. suurpuhastus
3. juhendamine
4. üldoskused
5. eripuhastustööde tegemine (spetsialiseerumine) Spetsialiseerumise valik ei ole kohustuslik.

Kutseõppe tasemeõppe lõpetajate kompetentse hinnatakse **kahes** osas.

**Esimese osa** hindamine toimub õppeprotsessi käigus kutseõppeasutuse õppebaasis ja praktikal

vastavalt õppekavale ning õppekorralduseeskirjale. Õppija sooritab kirjalikke, suulisi ja praktilisi hindamisülesandeid. Hindamine viiakse läbi moodulite kokkuvõtva hindamisena. Õpilaste kompetentside omandamine kajastub kooli õppedokumentatsioonis ja kutsekomisjonile esitatavas koolipoolses tõendis. (Lisa 1), mis laetakse ülesse kutseregistrisse. Kool vastutab esitatud andmete õigsuse eest ning kutseandjal on õigus vajadusel neid kontrollida.

Hindajateks on kutseõpetajad, praktika juhendajad või kutseõpetajad koos kooli praktikabaasi esindajatega.

Õppeprotsessis toimunud hindamise positiivne tulemus (kõigi kutsestandardi B.2 kirjeldatud tegevusnäitajate täitmine) on eelduseks teise osa hindamisele pääsemiseks.

Eripuhastustöötajaks spetsialiseerumisel tuuakse tõendis esile lisaks üldoskuste kompetentsidele ka eripuhastusega seotud kompetentsid.

**Teises osas** teeb taotleja proovitöö ja kommenteerib oma tööülesande täitmist intervjuu vormis. Proovitöö võimaldab tõendada, hoolduskoristuse, suurpuhastuse tegemise ning üldoskuste kompetentse ja juhendamisoskust.

Proovitööd hindab kutsekomisjoni poolt moodustatud hindamiskomisjon, mis koosneb erinevatest osapooltest. Hindamiskomisjon on vähemalt kolmeliikmeline.

Hindamismeetoditeks on praktiline töö ja intervjuu oma tegevuste põhjendamiseks.

Taotleja, kes on valinud **spetsialiseerumiseks eripuhastustöötaja, tase 4,** sooritab ühe individuaalse proovitöö selleks sobivas keskkonnas ja kommenteerib oma tööülesande täitmist intervjuu vormis. Proovitöö võimaldab tõendada eripuhastustööde ja suurpuhastuse tegemise ning üldoskuste kompetentse.

# HINDAMISKRITEERIUMID

|  |  |
| --- | --- |
| **Kompetents/Tegevusnäitaja kutsestandardis** | **Hindamiskriteeriumid** |

|  |  |
| --- | --- |
| **Hoolduskoristus** | **Hindamiskriteeriumid** |
| Tegevusnäitajad:   1. Määrab hoolduskoristuse vajaduse ja järjekorra, võttes arvesse mustusastet ja soovitud puhtusaste 2. Koostab koristusplaani, määrates koristustööde sageduse ja puhastusmeetodid, desinfitseerimise, suurpuhastuse ja/või eripuhastustööde vajaduse 3. Valib koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile 4. Valib sobiva koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides toote- ja ohutuskaart 5. Puhastab mööbli, esemed, seinad, laed ja põrandad mustusest, kasutades sobivaid koristusmeetodeid, -tarvikuid, -aineid ja/või -masinaid; oskab kasutada kasutusjuhendeid 6. Puhastab ja korrastab kasutatud koristustarvikud ja/või -masinad 7. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele | Taotleja:   1. Määrab koristustööde vajaduse ja järjekorra, võttes arvesse mustusastet, soovitud puhtusastet ja etteantud juhiseid. 2. Koostab kirjalikult koristusplaani, määrates koristustööde sageduse, puhastusmeetodid, pinnakattematerjali, koristusained ja -tarvikud, desinfitseerimise 3. Määrab kirjalikult suurpuhastuse või eripuhastustööde vajaduse lähtudes objekti eripärast. 4. Valib sobivad koristustarvikud ja/või -masinad arvestades mustust, pinnakattematerjali, olemasolevaid võimalusi, saavutatavat eesmärki ning töö- ja keskkonnaohutuse põhimõtteid; 5. Niisutab koristustekstiilid vastavalt mustusastmele ja pinnakattematerjalile 6. Valib etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist. 7. Korrastab ettevalmistustöökoha. 8. Puhastab mööbli, esemed, seinad, laed ja põrandad hoolduskoristuses eemaldatavast mustusest, kasutades sobivaid koristusmeetodeid, - tarvikuid, aineid ja /või –masinaid ning järgides ergonoomika, aseptika, töötervishoiu, tööohutuse ja hügieeninõudeid ning oskab kasutada kasutusjuhendeid 9. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele. 10. Hindab ja analüüsib oma töö tulemusi lähtuvalt puhastamise eesmärgist ja vajadusel teeb parandustegevusi 11. Puhastab, korrastab ja paigutab hoiukohta kasutatud koristustarvikud ja /või –masinad. 12. Suhtub heaperemehelikult kliendi ja tööandja varasse. |

|  |  |
| --- | --- |
| **Suurpuhastus** | **Hindamiskriteeriumid** |
| Tegevusnäitajad:   1. Määrab suurpuhastuse vajaduse ja järjekorra, võttes arvesse mustusastet ja soovitud puhtusastet 2. Koostab koristusplaani, määrates suurpuhastuse sageduse ja puhastusmeetodid, desinfitseerimise, hoolduskoristuse ja/või eripuhastustööd 3. Valib koristustarvikud ja -masinad ning valmistab need tööks ette, sh niisutab koristustekstiilid vastavalt mustusastmele ja pinnakattematerjalile 4. Valib sobiva koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides toote- ja ohutuskaarti 5. Puhastab mööbli, esemed, seinad, laed ja põrandad raskesti eemaldatavast ja/või aja jooksul mustusest, kasutades mustusele ja pinnakattele sobivaid koristusmeetodeid, -tarvikuid, -aineid ja/või -masinaid. 6. Puhastab ja korrastab kasutatud koristustarvikud ja/või -masinad. 7. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele | Taotleja:   1. Määrab suurpuhastustööde vajaduse ja järjekorra, võttes arvesse mustusastet, soovitud puhtusastet ja etteantud juhiseid. 2. Koostab kirjalikult koristusplaani, määrates koristustööde sageduse, puhastusmeetodid, pinnakattematerjali, koristusained ja -tarvikud ning desinfitseerimise vajaduse 3. Määrab kirjalikult suurpuhastuse või eripuhastustööde vajaduse lähtudes objekti eripärast. 4. Valib sobivad koristustarvikud ja/või -masinad arvestades mustust, pinnakattematerjali, olemasolevaid võimalusi, saavutatavat eesmärki ning töö- ja keskkonnaohutuse põhimõtteid; 5. Korrastab ettevalmistustöökoha. 6. Valib etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist. 7. Puhastab mööbli, esemed, seinad, laed ja põrandad raskesti eemaldatavast ja/või aja jooksul kinnitunud mustusest kasutades sobivaid koristusmeetodeid, - tarvikuid, aineid ja /või –masinaid ning järgides ergonoomika, aseptika, töötervishoiu, tööohutuse ja hügieeninõudeid ning oskab kasutada kasutusjuhendeid. 8. Desinfitseerib vajadusel puhastatud pinnad, kasutades desinfitseerivat ainet vastavalt toote- ja ohutuskaardi nõuetele. 9. Hindab ja analüüsib oma töö tulemusi lähtuvalt puhastamise eesmärgist ja vajadusel teeb parandustegevusi 10. Puhastab, korrastab ja paigutab hoiukohta kasutatud koristustarvikud ja /või –masinad. 11. Suhtub heaperemehelikult kliendi ja tööandja varasse. |
| **Juhendamine** | **Hindamiskriteeriumid** |
| Tegevusnäitajad:   1. Juhendab väiksema kogemusega kolleege, pakub tuge tekkinud probleemide ja küsimuste lahendamisel; aitab tõsta juhendatava töö kvaliteeti, õpetades õigeid töövõtteid 2. Jälgib juhendatava töö kvaliteeti ja kehtestatud nõuetest kinnipidamist 3. Annab juhendatavale selgesõnaliselt ja õigeaegselt tagasisidet tema tegevuse kohta | Taotleja:   1. Loob ja hoiab kontakti juhendatavaga, arvestades selgituste andmisel juhendatava sotsiaalseid omadusi, keeleoskust ja eelnevaid teadmisi ja oskusi. 2. Annab juhendatavale üheselt mõistetavaid juhised lähtuvalt koristusplaanist ja põhjendades oma selgitusi. 3. Annab asjakohast tagasisidet juhendatava tegevusele ja saavutatud tulemusele. 4. Jälgib juhendatava töö vastavust puhastus- ja korrastustööde nõuetele. 5. Jälgib juhendatava töö kvaliteeti. 6. Annab asjakohast tagasisidet juhendatava tegevusele ja saavutatud tulemusele. Reflekteerib ennast kui juhendajat ning annab tagasisidet juhendatavale. 7. Teeb parandusettepanekud ja analüüsib neid koos juhendatavaga. |

|  |  |
| --- | --- |
| **Spetsialiseerumine eripuhastustööd** |  |
| Tegevusnäitajad:   1. Määrab eripuhastustööde vajaduse ja planeerib töö, võttes arvesse mustuse eripära, pinnakattematerjali ja soovitud tulemust 2. Valib koristustarvikud ja -masinad ning valmistab need tööks ette, vastavalt eripuhastustööle 3. Valib koristusaine sh desinfitseeriva aine ja määrab annuse, arvestades muuhulgas mustuse liiki, pinnakattematerjali ning järgides aine toote- ja ohutuskaart 4. Süvapuhastab põrandad (sh eemaldab vaha), mööbli ja esemed ning sise- ja välitingimustel erinevatel kõrgustel seinad, aknad ja laed, kasutades mustusele ja pinnakattele sobivaid koristusmeetodeid, -masinaid, -tarvikuid, -aineid ja abivahendeid 5. Töötleb vajadusel puhastatud põrandad, mööbli ja esemed hooldus- või kaitseainetega, valides selleks sobilikud koristustarvikud ja/või -masinad. | Taotleja:   1. Määrab eripuhastustööde vajaduse, järjekorra ja planeerib töö, võttes arvesse mustuse eripära, pinnakattematerjali, soovitud puhtusastet ja etteantud juhiseid. 2. Määrab kirjalikult suurpuhastuse või eripuhastustööde vajaduse lähtudes objekti eripärast. 3. Valib sobivad koristustarvikud ja/või -masinad arvestades mustust, pinnakattematerjali, olemasolevaid võimalusi, saavutatavat eesmärki ning töö- ja keskkonnaohutuse põhimõtteid ning valmistab need tööks ette. 4. Valib etteantud valikust sobiva koristusaine sh desinfitseeriva aine ja mõõdab välja sobiva koguse, arvestades mustuse liiki ja pinnakattematerjali ning järgides aine toote- ja ohutuskaart ning säästlikku tarbimist. 5. Korrastab ettevalmistustöökoha. 6. Süvapuhastab põrandad (sh eemaldab vaha), mööbli ja esemed ning sise- ja välitingimustel erinevatel kõrgustel seinad, aknad ja laed, kasutades mustusele ja pinnakattele sobivaid koristusmeetodeid, -masinaid, -tarvikuid, -aineid ja abivahendeid (redel, tõstuk jms) 7. Töötleb vajadusel puhastatud põrandad, mööbli ja esemed hooldus- või kaitseainetega järgides aine toote- ja ohutuskaart ning kasutades selleks sobilikke koristustarvikud ja/või -masinaid 8. Sooritab hindamisülesanded individuaalse tööna. |

|  |  |
| --- | --- |
| **Üldoskused** |  |
| Tegevusnäitajad:   1. Suhtleb ja käitub lähtuvalt heast tavast ja kutse-eetikast (Lisa 1), kohaneb ja tuleb toime erinevates töökeskkondades 2. Lähtub konfidentsiaalsuse põhimõtetest 3. Järgib ettevõttes kehtivaid reegleid ja tegevusjuhiseid 4. Järgib ise ja jälgib töötervishoiu, tööohutus- ja hügieeninõuete täitmist meeskonnas (sh kasutab nõuetekohaseid isikukaitsevahendeid 5. Kasutab aseptilisi töövõtteid, töötab ergonoomiliselt ja keskkonda säästval 6. Suhtub heaperemehelikult kliendi ja tööandja varasse 7. Juhindub oma töös kokkulepitud puhtusastmest 8. Hindab töö tulemust ja vajadusel teeb parandustegevusi 9. Töötab meeskonnas, juhendab ja kontrollib teiste tavatööd. 10. Hoiab kliendiga positiivset kontakti ja kogub tagasisidet 11. Kasutab lihtsamaid infotehnoloogilisi vahendeid (nt valvesignalisatsioon, robottolmuimeja, nutitelefon | Hinnatakse õppetöö käigus ja proovitööl vastavalt tegevusnäitajatele. |

# HINDAMISMEETODID JA HINDAMISÜLESANNE

**Kompetentside hindamine kutseeksamil**

**Hindamismeetod:** Praktiline töö, vajadusel tööga seonduv intervjuu

**Hindamisülesanne:** Taotleja tõendab puhastusteenindaja-juhendaja, tase 4 kompetentse vastavalt kutsestandardi nõuetele hindamiskomisjoni ees terviklikku tööülesannet täites ja tööga seonduvaid probleeme lahendades. Taotleja juhendab teist töötajat, näitab ette ja vastutab koristatava ruumi puhtuse eest.

Spetsialiseerumisel eripuhastustöödele toimub hindamine selleks sobivas keskkonnas sooritades ühe individuaalse eripuhastustöö ja kommenteerides oma töösooritust intervjuu vormis. Taotleja juhendab teist töötajat, näitab ette ja vastutab eripuhastustöö teostamise eest.

# HINDAMISE KORRALDUS, HINDAMINE, TAGASISIDE

* Eksami kuulutab välja Kutse andja, Puhastusekspert OÜ kokkuleppel kutseeksamit taotleva kooliga määrates kutseeksami toimumise aja ja koha
* Hindamiskomisjoni määrab kutse andja, samuti valmistab ette kutseeksami protokolli (Lisa 3)
* Eksamiks registreerimine: 1 kuu enne eksami algust, selleks esitatakse koolipoolne tõend (Lisa 1)
* Kutseeksamiks vajalikud ruumid, koristustarvikud ja -masinad ning eksami päevakava valmistab ette korraldav kool. Kutse Andja hindab eelnevalt ruumide sobivust eksami läbiviimseks.
* Kutseeksami sisu tuleneb Puhastusteenindaja- juhendaja, tase 4 [kutsestandardist](https://www.kutseregister.ee/ctrl/et/Standardid/vaata/10645972)
* Taotleja võtab ise eksamile kaasa juhendatava proovitööks.

**Proovitöö:**

Taotleja:

1. Võtab loosiga hindamisülesande.
2. Tutvub koristatava ruumiga hindamiskomisjoni liikme või tehnilise töötaja saatel – kuni 5 min.
3. Tutvub olemasolevate koristustarvikute ja -ainetega.
4. Täidab mustuse ja koristusvajaduse määratlemise tabeli (Lisa 2).
5. Valmistub eksamiks – valib sobivad koristustarvikud, -masinad ja -ained, selgitab valikuid – kuni 30 min. Ettevalmistusel on võimalik kasutada olemasolevate puhastusainete tootekaarte.
6. Doseerib hindamiskomisjoni juuresolekul koristusaine sh desinfitseeriva aine ja niisutab koristustekstiilid koos juhendatavaga, selgitab doseerimisvalikut ja koristustekstiilide valikupõhimõtteid.
7. Loob ja hoiab juhendatavaga positiivset kontakti arvestades selgituste andmisel juhendatava sotsiaalseid omadusi, keeleoskust ja eelnevaid oskusi, kontrollib, juhendab ning vajadusel näitab ette.
8. Juhendab ruumi/ruumi osa puhastamist selleks ettenähtud aja jooksul.
9. Taotleja koos juhendatavaga vaatavad tehtud töö üle, hindavad oma töö tulemust.
10. Taotleja annab juhendatavale asjakohast tagasisidet
11. Juhendab töövahendite korrastamist ja puhastamist ning hoiukohta paigutamist

**Proovitöö hindamine**

Proovitöö hindamisel arvestatakse doseerimisoskust, koristustarvikute, -masinate ja -ainete valikut vastavalt puhastatavale pinnale, koristusmasinate ja -tarvikute kasutamist, tööde järjekorda ja koristusmeetodeid, töö efektiivsust ja lõpptulemust ning juhendamise oskust.

Kutsestandardis esitatud üldoskuste kompententse (aseptika, ergonoomiline töö, tööohutus, hügieen, keskkonnanõuete ja hea tava järgimine, konfidentsiaalsus, kutse-eetika jne ) hinnatakse peamiselt proovitöö käigus.

Koristustarvikute töökorda seadmise ning proovitöö sooritamise aeg on piiratud. Etteantud proovitöö sooritamise aeg on märgitud eksamipiletil ja sõltub koristatavast ruumist. Eksaminandi informeeritakse kui töö lõpuni on jäänud pool aega ja 5 minutit enne etteantud aja lõppu.

Kui etteantud aega ületatakse rohkem, kui 50% ulatuses, siis loetakse proovitöö mittesooritatuks.

**Tagasiside proovitööle**

Hindamiskomisjoni liikmed annavad peale proovitöö sooritamist tagasisidet tehtud töö kohta:

* enne hinnangu andmist küsitakse eksamineeritavalt, kas töö on lõpetatud;
* eksamineeritav ise annab hinnangu oma tööle;
* tuuakse esile eksamineeritava positiivsed küljed;
* analüüsitakse töös ette tulnud vigu ja vajadusel võimalusi töid teisiti sooritada.

Hindamiskomisjon teeb eksami sooritamise või mitte sooritamise osas ettepaneku kutsekomisjonile anda või mitte anda kutse. Eksami mittesooritamise ettepaneku puhul tuuakse välja esinenud vead, need fikseerib eksamikomisjon seletuskirjas kutsekomisjonile ja see edastatakse ka taotlejale kirjalikult 2 nädala jooksul peale eksamit

**Kutse andmine**

1. Kutse taotlejaid hindab sõltumatu ja kompetentne hindamiskomisjon
2. Eksami käigus täidavad hindajad eksaminandi kompetentside omandamise või mitteomandamise kohta individuaalse hindamislehe.
3. Hindamislehel on fikseeritud proovitöö käigus ilmnenud vead, mille alusel hindajad teevad ettepaneku eksami sooritamise või mittesooritamise kohta.
4. Hindajate esitatud ettepanekuid arutab hindamiskomisjon ühiselt.

Koondhinnang moodustub hindamiskomisjoni liikmete enamushinnangu alusel. Hindamise tulemus loetakse positiivseks, kui hindamiskomisjoni koondhinnang on positiivne iga kompetentsi osas. Eksami tulemused kantakse kutseeksami protokolli, millele kirjutavad alla kõik hindamiskomisjoni liikmed.

Hindamiskomisjoni koondhinnang on aluseks Kutsekomisjonile ettepaneku tegemiseks kutse andmise/ mitte andmise kohta.

1. Kutseeksami protokoll esitatakse kinnitamiseks Kutsekomisjonile hiljemalt 5 päeva jooksul.
2. Pärast kutsekomisjoni kinnitust vormistab SA Kutsekoda kutsetunnistus

# HINDAMISJUHEND HINDAJALE

**Enne hindamist tutvuge:**

* Puhastusteenindaja- juhendaja, tase 4, [kutsestandardiga](https://www.kutsekoda.ee/et/kutseregister/kutsestandardid/10645972)
* [Kompetentsipõhise h](https://www.kutsekoda.ee/fwk/contenthelper/10448381/10448382)indamise mõistete ja põhimõtetega
* Kutse andmise korraga
* Hindamise üldise informatsiooniga
* Hindamiskriteeriumidega
* Hindamismeetoditega
* Hindamisülesannetega

**Hindamise ajal:**

* Jälgige iga taotlejat hindamisprotsessis personaalselt
* Täitke iga taotleja kohta personaalne hindamisleht
* Esitage taotlejale vajadusel küsimusi hindamiskriteeriumide täitmise osas
* Hinnake iga hindamiskriteeriumi järgi taotleja oskusi
* Vormistage hindamistulemus iga hindamiskriteeriumi kohta

**Hindamise järgselt:**

* Andke taotlejale konstruktiivset tagasisidet
* Vormistage kutseeksami protokoll
* Edastage oma ettepanek kutse andmise kohta kutsekomisjonile.

**Lisa 1**

Tõend kutse andjale õppijate kohta (Näidis)

Kooli logo

Esitatud Puhastusteeninduse kutsekomisjonile õppeprotsessis omandatud kompetentside kohta lähtudes hindamisprotokollist.

Kutsekvalifikatsioonieksami 1. osa hindamisprotokoll:

Puhastusteenindaja abiline, tase 2

Puhastusteenindaja, tase 3

Puhastusteenindaja-juhendaja, tase 4

Kooli nimi:

Kuupäev:

Kus ja millal soovitakse eksamit sooritada:

Õppegrupp (-grupid):

Võttes aluseks õpilase õpitulemused õpingute algusest, otsustasid kutsekvalifikatsioonieksami 1. osa hindajad järgmiselt:

1. Hoolduskoristus
2. Suurpuhastus
3. Üldoskused
4. Juhendamine (puhastusteenindaja-juhendaja 4)
5. Spetsialiseerumine eripuhastustööd (tase 3 ja 4)

**Esimese osa kompetentside hindamise koondtabel /Hindamistulemused**

NB! Isikuandmete mitteavaldamisel ei kajastu kutsetunnistuse olemasolu kutseregistri avalikus andmebaasis!

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Grupi nimi: Kodumajandus** | | |  |  | | | | |
|  | Taotleja ees- ja perekonnanimi | Isikukood | Taotletav kutse tase | Eksami sooritamise keel  (eesti/ vene) | Kas taotleja on nõus isikuandmete avaldamisega kutseregistris? (jah/ ei) | Kas taotleja soovib paberkandjal kutsetunnistust? (jah/ ei) | Esimese osa kompetentside hindamistulemus | Kooli ettepanek teisele osale lubamise kohta |
| 1. | Mari Maasikas | 4xxxxxxxxxxxx | PT3 |  |  |  | Täidetud | Lubada |
| 2. | Priit Pohl | 3xxxxxxxxxxxx | PT3 |  |  |  | Täidetud | Lubada |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |

|  |  |
| --- | --- |
| Kooli direktor/ direktori asetäitja õppealal  Osakonna juhataja KT | *allkiri*    *allkiri* |
| Kutseõpetajad | *allkiri* |

# Lisa 2

Mustuse ja koristusvajaduse määratlemise tabel

Nimi:

Ruum:

**Proovitööl hinnatakse järgmisi aspekte:**

* Koristusvajaduse määratlemine (antud ruumis märgatud mustused ning nende asukohad, veerg 1), maksimaalselt 20 punkti;
* Koristussageduse ning proovitöö käigus sooritatavate tööde määratlemine (veerud 2-3), maksimaalselt 8 punkti;
* Valitud töödele abinõude määratlemine (pinnakatte liik, tarvik, aine, doseering, meetod, veerud 4-8) maksimaalselt 24 punkti;
* Töö teostamine ja juhendamine (koristusmeetod praktikas; tööde järjekord; aseptiline tööviis; koristustarvikute valik ja kasutamine; tulemus; töö teostamise kiirus; kontakti saavutamine juhendatavaga; juhiste arusaadavus, konkreetsus, täpsus) maksimaalselt

48 punkti

**Eksami edukaks sooritamiseks on vajalik vähemalt 70 punkti.**

Mustuse ja koristusvajaduse määratlemine:

Veerus 1 määratletakse kõik ruumis märgatud **hoolduskoristuse, suurpuhastuse, eripuhastustööde** vajadused Veerus 3 märgitakse **X** tööd, mida tehakse proovitöö käigus, hoolduskoristuse käigus harvemini tehtavad tööd märgitakse **H,** suurpuhastuse (k.a. eripuhastustööd) märgitakse **S**. Nende tööde osas täita kõik lahtrid!

|  |  |  |  |  |  |  |  |
| --- | --- | --- | --- | --- | --- | --- | --- |
| **Lagi** |  |  | |  |  |  |  |
| **Mustus /asukoht** | **Koristus- sagedus** | **Proovitööl tehtavad tööd (x), H, S** | **Pinnakatte**  **liik** | **Koristustarvik** | **Koristusaine** | **Doseering** | **Koristusmeetodid** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Seinad** | | | | | | | |
| **Mustus /asukoht** | **Koristus- sagedus** | **Proovitööl tehtavad tööd (x),H, S** | **Pinnakatt**  **e-liik** | **Koristustarvik** | **Koristusaine** | **Doseering** | **Koristusmeetodid** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mööbel** | | | | | | | | |
| **Mustus /asukoht** | **Koristus- sagedus** | **Proovitööl tehtavad tööd (x), H, S** | | **Pinnakatte**  **-liik** | **Koristustarvik** | **Koristusaine** | **Doseering** | **Koristusmeetodid** |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
|  |  |  | |  |  |  |  |  |
| **Põrand** | | | | | | | | |
| **Mustus /asukoht** | **Koristus- sagedus** | **Proovitööl tehtavad tööd (x),H, S** | **Pinnakatte**  **-liik** | | **Koristustarvik** | **Koristusaine** | **Doseering** | **Koristusmeetodid** |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |
|  |  |  |  | |  |  |  |  |

**Lisa 3**

Kutseeksami protokoll (näidis)

**OÜ PUHASTUSEKSPERT**

**KUTSEEKSAMI PROTOKOLL**

………..2023. a nr

Kutseeksami nimetus ja vorm:

Kutseeksami toimumise koht: kutseõppeasutus, ettevõte vm):

Hindamiskomisjoni esimees:

Hindamiskomisjoni liikmed:

……. 2023. a kutseeksam algas kell ……………………….. lõppes ……………………………….

Kutseeksamile registreeritud: …………………õppijat

Kutseeksamile jäi(d) tulemata (nimed):

|  |  |  |  |  |  |
| --- | --- | --- | --- | --- | --- |
| **Jrk.nr** | **Nimi** | **Taotletav tase** | **Eksami keel** | **Proovitöö** | **Ettepanek kutse andmise kohta (anda või mitte anda)** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Hindamiskomisjoni liikmete eriarvamused:

Hindamiskomisjoni esimees:

Hindamiskomisjoni liikmed:

**Lisa 4**

Puhastusteenindaja kutse-eetika

Kutse-eetika on koostatud puhastusteenindajate kutsestandardite täienduseks. See aitab mõtestada ühtselt kehtivaid nõudeid, hinnata asjatundlikult enda ja teiste toimimist ja langetada väärtuspõhiseid otsuseid.

**Puhastusteenindaja:**

* on puhtuse ja korra looja meie elu- ja töökeskkonnas;
* märkab mustust ning tema töö tulemuseks on puhtad ruumid ning kahjustamata ja kaua säilivad puhtad pinnad;
* kasutab säästlikult ja vajaduspõhiselt aega ning vahendeid, rakendab otstarbekaid koristusmeetodeid;
* tegutseb tööandja ja kliendi vajadustest lähtuvalt ning täidab oma tööülesandeid kokkulepitud aja jooksul ja ulatuses;
* on kohusetundlik, peab kinni kliendiga sõlmitud kokkulepetest ning organisatsiooni tööeeskirjadest;
* on usaldusväärne oma tööülesannete täitmisel ning järgib nii kliendi kui oma organisatsiooni konfidentsiaalsuse põhimõtteid;
* on korrektse käitumisega ja kannab tööks sobivaid riideid ning jalatseid;
* töötab ergonoomiliselt ja järgib töötamisel aseptika reegleid;
* suhtub hoolivalt ümbritsevasse keskkonda;
* väärtustab meeskonnatööd, initsiatiivikust ja loovust;
* on abivalmis ja avatud koostööks tööandja, töökaaslaste ning klientidega;
* austab kolleegide arvamusi;
* jagab kogemusi ja teadmisi kolleegidega;
* on orienteeritud järjepidevale enesetäiendusele;
* hoiab ja kujundab elukutse head mainet, väärtustab oma kutsetööd.